- પાલનપુર રેલવે સ્ટેશને ગુરૂવારે મોડીરાત્રે બ્રાન્દ્રા- ચંડીગઢ ટ્રેનના ડબ્બામાં બેઠેલા ત્રણ મુસાફરો સાથે ચોરીની ઘટના સામે આવી છે. જ્યાં ચાલુ ટ્રેને બહારથી અજાણ્યા શખ્સોએ બારીમાં હાથ નાંખી એક મુસાફરના ગળામાંથી સોનાની ચેઇન તેમજ બે મહિલાઓના પાકીટ ચોરીને ફરાર થઇ ગયા હતા. આ ઘટનાને પગલે જાણે કે હવે ગુજરાતમાં પણ ટ્રેનની મુસાફરી જોખમી બની જવા પામી છે. આ અંગે પાલનપુર રેલવે પોલીસ મથકે નોંધાયેલી ફરિયાદના આધારે પોલીસે ચોરીનો ગૂનો નોંધી અજાણ્યા શખ્સોને ઝડપી લેવાના ચક્રો ગતિમાન કર્યા છે.